Държавен вестник, бр. 72, 2024 г., стр. 19

БРОЙ  72	
Д Ъ Р Ж А В Е Н  В Е С Т Н И К 	
СТР.  19   
вицепрезидент, представляват кворум за за­
седанията на Съвета.
6. Съветът заседава поне веднъж годишно.
7. Всяка държава членка, която не е 
представена в Съвета, може да участва в 
заседанията на Съвета, но без право на глас.
8. Съветът:
(a) Упражнява такива отговорности, които 
могат да му бъдат делегирани от Общото 
събрание;
(b) Координира дейностите на Организа­
цията в рамките на общата политика, страте­
гическата визия и общия бюджет, както е 
решено от Общото събрание;
(c) Преглежда и одобрява финансовите 
отчети, включително годишния бюджет;
(d) Взема решение за членове партньори;
(e) Свиква Общото събрание;
(f) Отчита се пред Общото събрание за 
работата на Организацията;
(g) Разглежда доклади, представени му в 
съответствие с Общия правилник;
(h) Отнася до Общото събрание всички 
въпроси, които изискват решение на Общото 
събрание;
(i) Одобрява препоръки, насоки, ръковод­
ства и други подходящи документи;
(j) Одобрява подаване на молби до други 
организации;
(k) Назначава председатели и заместник-
председатели на комисии и спомагателни 
органи и преглежда и одобрява техните ра­
ботни програми;
(l) Взема решение за мястото и годината 
на провеждане на конференциите и симпо­
зиумите на Организацията, както е описано 
в Общия правилник; и
(m) Одобрява Правилника за персонала.
9. Членовете на Съвета могат, след като 
са информирали президента и генералния 
секретар, да поканят членовете партньори 
да участват като технически съветници в 
заседанията на Съвета, за да предоставят 
съвети и подкрепа по оперативни и техни­
чески въпроси.
Член 9
Комисии и помощни органи
1. Комисиите и помощните органи дейст­
ват в подкрепа на целите на Организацията.
2. Комисиите:
(a) Подготвят и преглеждат стандарти, 
препоръки, насоки, ръководства и други 
подходящи документи, посочени в работните 
програми;
(b) Наблюдават развитието в областта на 
морските средства за навигация;
(c) Подпомагат споделянето на експертни 
знания и опит между държавите членки, асо­
циираните членове и членовете партньори; и
(d) Изпълняват всякакви други задачи по 
решение на Съвета.
Член 10
Секретариат
1. Постоянният секретариат на Организа­
цията се състои от генералния секретар и 
такъв персонал, който може да е необходим 
за работата на Организацията в рамките на 
одобрената бюджетна рамка.
2. Мандатът на генералния секретар е три 
години. Генералният секретар може да бъде 
преизбиран за максимум два допълнителни 
последователни мандата от три години всеки.
3. Генералният секретар отговаря за ежед­
невното управление на Организацията в 
съответствие с всички насоки, издадени от 
Общото събрание или Съвета.
4. Генералният секретар отговаря за 
сключването на споразумения с държави и 
международни организации, които трябва 
да бъдат одобрени от Общото събрание в 
съответствие с член 7.7 (m).
5. Персоналът на Секретариата се назнача­
ва в съответствие с Правилника за персонала 
от генералния секретар при такива условия и 
за изпълнение на такива задължения, които 
генералният секретар може да определи.
6. Секретариатът:
(a) Поддържа такива вписвания и архиви, 
които могат да бъдат необходими за ефек­
тивното изпълнение на работата на Орга­
низацията и трябва да подготвя, събира и 
разпространява всяка документация, която 
може да се изисква;
(b) Администрира финансите на Орга­
низацията под ръководството на Съвета в 
съответствие с Общия правилник;
(c) Подготвя финансовите въпроси и фи­
нансовите отчети;
(d) Информира държавите членки, асоци­
ираните членове и членовете партньори и 
други организации относно дейностите на 
Организацията;
(e) Организира и подпомага срещите на 
Общото събрание, Съвета, комитетите и 
спомагателните органи;
(f) Организира и подпомага конференции 
и симпозиуми, одобрени от Съвета;
(g) Организира и подпомага семинари, 
работни срещи и други събития; и
(h) Изпълнява други функции, които могат 
да бъдат възложени от настоящата конвен­
ция, Общия правилник, Общото събрание 
или Съвета.
7. При изпълнение на задълженията си 
генералният секретар и персоналът няма да 
търсят или получават инструкции от което 
и да е правителство или от друг източник, 
външен за Организацията. Те трябва да се 
въздържат от всякакви действия, които биха 
могли да се отразят върху позицията им на 
международни служители, отговорни само